Taariikhda Hobyo maahan mid la taabsan karo!! – Idil News\nTaariikhda Hobyo maahan mid la taabsan karo!!\nWaa qormo jawaab u ah qoraallada uu Dr. Abdurahman Abdullahi Baadiyow uu soo dhigay bartiisa Facebook-ga.\nTaariikhda saldanadii Hobyo, waxay qayb muhiim ah ka tahay sooyaalka Soomaalida. Waa la hayaa siday saldanadu ku aasaasantay; deegaankay ka talinaysay; muddaday jirtay iyo weliba, sida markii dambe uu isticmaarkii Talyaaniga Fashiistada ahaa uu u qabsaday.\nTaariikhda dhabta ah ee saldanadu waxay ku kaydsan tahay buugaagtii ay qoreen soomaalida, Ingiriiska iyo Talyaaniga iyo weliba ABXADO-QOYSEEDKA (family archives) Reer KEENADIID.\nUjeedka qormadu maahan mid looga sheekaynayo taariikhdii saldanada.\nWaxaan si kooban oo teel teel ah ugu soo gudbinayaa dhawr arrimood oo si toos ah iyo si dadbanba, la xiriira saldanadii Hobyood oo xilliyo kala duwan soo dhac dhacay iyo midda hadda taagan.\nArrimahaas oo markaad isu wada gaysid oo wada dul-istaagtid, kaa siin doona sawir dhammaystiran dulucda iyo biyo-dhaca qormada.\nKeddib markii, ninkii la oran jiray Cesare Marie De Vecchi uu Xamar yimid 18.12.1924? , wuxuu durba bilaabay inuu beelihii deriska la ahaa saldanada iyo weliba kuwo kale oo deegaanno fogfog deggenaa uu ciidamo ka qorto, si ay uga qaybqaataan qabashada saldanadii Hobyo iyo boqortooyadii bari.\nArrintaan oo aan ahayn mid u gaar ah Soomaaliya, oo waa wax ay gumaystayaashii reer Yurub ku soo sameeyeen dalalka adduunka badankood.\nKeddib qabashadii Hobyo, waxaa suldaankii xilligaas oo ahaa Cali Yuusuf aun. (Keenadiid wiilkiisii) iyo qoyskiisii la soo saaray Markab oo maxaabiis ahaan loo keenay Xamar (Mogadishu).\nSuldaan Keenadiid (Yuusuf Cali) aun. , isagu Hobyo ayuu ku dhintay, intaan Fashiistadu imaan, taariikhdu markay ahayd 28.09.1911kii.\nSoomaalidu waxay tiraahdaa “nin ciil qaba lagama adkaan”. Dhawr iyo toban sano keddib, ayaa Yaasiin Xaaji Cismaan Sharmaarke aun.\nXamar ku aasaasay ururkii SYC (Somali Youth Club) ee markii dambe noqday SYL (Somali Youth League).\nYaasiin wuxuu ururka isugu keenay dhallinyaro ay ka go’an tahay gumaysi-nacayb iyo gobanimadoon oo haddana aan isku beelo ahayn.\nTaasina waxay talyaaniga ku noqotay laf dhuun gashay.\nSi Talyaanigu u jebiyo ama u wiiqo awooddii Leegada, ayaa nin la oran jiray Vincenzo Calzia, oo markaas hawl ka hayay Eritereeya, loo soo baddalay Mogadishu. Barnaamijka ninkaan loo soo dhiibay, waxaa ka mid ahaa:\nMaalgelinta iyo dhiirrigelinta abuuritaanka ururro lid ku ah Leegada.\nIshortagid faafinta far Soomaaliga (i.e. Fartii uu Cismaan Y. Keenadiid u allifay af Soomaaliga, intii u dhexaysay 1920 -1922kii) oo ay Leegadu isticmaalaysay.\nTalyaanigu wuxuu berigaas ku guulaystay inuu dad badan ka dhaadhiciyo in ururka iyo fartuba ay yihiin waxyaallo u gaar ah haraagii saldanadii Hobyo, oo ku hamminaya inay soo rogaalceliyaan oo ay isku ballaariyaan degaannada ay deggan yihiin beelaha kale.\nCalzia waxaa u suuragashay inuu abuuro ururro beelaysan, keddibna ku mideeyo magaca ah “Conferenza della Somalia”\nNasiib wanaag, Soomaaliweyntii u oomanayd xornimada iyo ururkii Leegada ayaa ka guulaystay Talyaanigii iyo ururradii barotalyanka (Pro italiano) ahaa.\nSoomaaliyana, waxay 1960kii noqotay dal xor ah.\nXilligii dawladdii dhexe ee Kacaankana, saddex arrimood baan ka xusayaa:-\nKow: Taariikh cusub baa Leegada laga qoray.\nMagaca madaxweynaha ayaa lugu daray oo 14 looga dhigay. Waxaa la yiri, “inkastuu ahaa askari talyaaniga u shaqeeya, haddana si hoos hoos ah ayuu Leegada ula shaqayn jiray.\nLaba: Inuu far Soomaaligii Leegadu isticmaalaysay uu u arkay far beeleed. Dadka qaar baa fartaas u yiqiinay “Cusmaaniya”, iyagoo curiyaha ugu magac daray.\nKeddibna uu ku dhawaaqay in qorista af Soomaaliga loo qaato farta laatiinka (latin Script), halka uu qaadan lahaa far Soomaaliga (Somali Script).\nSaddex: waxaa Raadiyo Muqdishu ka bixi jiray barnaamijyo taxane-taariikheed ahaa oo ku salaysnaa taariikho been abuur ah: alyacni in Saldanadii Hobyo iyo Boqortooyadii Bari ay ahaayeen kuwa isticmaarka Talyaaniga daba-dhilifyo u ahaa oo la shaqayn jiray, markii dambana ay suurageliyeen in Talyaanigu Soomaaliya qabsado.\nMarkii la soo gaaray xilligii jabhadayntana, waxaa dhacday in jabhadda USC ay adeegsatay taariikh been abuur ah, si ay dadkeeda u kiciso, oo ay hubka u wada qaataan.\nJabhaddu, waxay dadkooda ku akhriyeen, kana dhaadhiciyeen in “laga soo bilaabo Saldanadii KEENADIID ee Hobyo illaa dawladda dhexe ee KACAANKA, ay beeshoodu ku jirto gumaysi, waajibna ay qof kasta ku tahay in layska xoreeyo, dalkoo idilna laga tirtiro.”\nArrintaan siday u dhacday, meelahay ka dhacday iyo muddaday socotay, waa la wada og yahay.\nWixii ka dambeeyay burburkii dawladdii dhexe ee Kacaanka, waxaa soo baxay buugaag dhawr ah iyo maqaallo laga been abuurayo, lagu inkirayo iyo ama lagu bahdilayo taariikhda Saldanadii Hobyo iyo weliba tii Leegada (SYL). Giddi waa la hayaa.\nTusaale yar baan ka soo qadanayaa buug uu qoraa Soomaaliyeed afka Ingiriiska ku qoray oo 566 bog ah. Qoraagu wuxuu qaybtii (unit) ururka Leegada u qaabilsanayd faafinta, ol-olahaha iyo wacyigelinta bulshada ee loo yiqiin “Horseed” ku tilmaamayaa, inay ahaayeen MALEESHIYO gaar ahaaneed (private Militia) oo xubnaha ururradii kale ee Talyaanigu sameeyay, kula dhaqmi jiray nooc kastoo cabsi-gelin ah (any form of intimidation) iyo weliba garaacid (physical attacks).\nWuxuu xubnihii qaybtaas uu ku tilmaamay (notorious unit), tusaale uga soo qaatay abwaan / halgamaa Xirsi Magan aun.\nSi uu u muujiyo in xumaanta layska dhaxlo, ayuu wuxuu sii qoray “Xirsi Magan oo ahaa aabbaha Ayana Xirsi……, Ayan waxay qortay buuggii ‘Infidel’.” Bal xaggee lugu arkay buug taariikh hore ka hadlaya oo haddana joogtada (present) soo xiganaya!!!! Hadafka qoraagu, waa inuu akhristaha buugga fikrad khaldan iyo xumaan uga tuso Xirsi Magan aun.\nWaxaa kaloo cajiib ah in ereyga “Horseed” oo afka Ingiriiska ku ah “Vanguard” uu sidatan u tarjumay “roughly meaning ACTION SQUAD”.\nWaxaan anigoo u haya Dr. Abdurahman ixtiraam iyo qaddarin, halkaan ku caddaynayaa, in arrimaha uu kaga hadlay qoraalada uu soo dhigay Facebook-ga, ay ahaayeen kuwo ka hoos baxay oo xaqiiqada ka fog.\nWaxay qoraalladu ahaayeen kuwa siyaasadaysan oo beel uu tilmaamay, loogu samaynayay taariikh been abuur ah.\nHobyo ma ahayn magaalo ku tilmaaman beel ama beelo ee waxay ahayd “Caasimad Saldano –Capital of sultanate”.\nHobyo iyo dhammaan degmooyinkii ex. Gobolka Mudug, waxay lahaayeen dawlad, maamul, iyo ciidan saldano.\nMa jirin colaad iyo xumaan ka dhaxaysay beelaha kala haybta ah oo waxay ka wada tirsanaayeen\nCiidamada, hawl-wadeenada iyo madaxda (i.e. Naa’ibada) magaalooyinka Saldanada.\nQoraalkaaga waxaa ku jiray “in Hobyo iyo degaanada ku dhow uu qabsaday Yuusuf Cali”.\nWaxaan kuu sheegayaa in xilliga uu Yuusuf Cali yimid degaankaas, in aysan jirin magaalo, degmo, tuulo ama deked la yiraahdo Hobyo.\nRuntii, garan mayo, halka aad ka soo xigatay in ‘Hobyo ahayd DEKED iyo soohdinta waqooyi ee ujuuraan’. !!!???\nHobyo waxay ahayd CEEL xoola-dhaqatadu ka cabto.\nXarumaha ugu muhiimsan ee Yuusuf Cali aasaasay, muddadii yarayd ee saldanadiisa, waxaa ka mid ah Hobyo (oo ahayd caasimadda Saldanada), Gaalkacyo, Ceelhuur, Ceelbuur, Dhuusamareeb, Xarardheere, Garacad, Ceeldibir, Baar-bacadle, Dirri, Waax iyo Maax… oo dhammaantood, markii hore wada ahaa CEELAL ay xoola dhaqatadu ka cabbaan.\nRuntii waxaa ila habboon, inaad dib ugu noqotid qoraaladaadii oo aad dib u saxdid. Ma gafe waa Ilaah.\nSababta aan qormadaan dheer kuugu soo gudbiyay, maahan in ay caadifad qabiil igu jirto oo aan leeyahay “Hobyo unukaa leh” kkk. Waxaan kula wadaagay taariikhda dhabta ah ee magaalada Hobyo. Saldanadii Hobyo waxay gashay taariikhda, dibna usoo noqonmayso.\nWaad og tahay in burburkii qaranka Soomaaliyeed keddib in dalkii oo dhan uu u gacan galay wax aan sanooyin ka hor u bixiyay ROOXAANTA (i.e. beelaha amaba qabyaalada). Rooxaantu waa Awooweyaasha iyo Ayeeyooyinka lugu abtirsado ee Ahlu Qubuurta ah. Dalkoo idili wuxuu in ku dhow 30 sano u kala cabbiran yahay Rooxaanta qayabaheeda kala duwan.\nWaxaa waxgaradka Soomaaliyeed ee aad ka mid tahay, horyaalla, kow: inay si geesinimo leh taariikhaha dhabta ah, Soomaalinimada, Qaranimada iyo Islaanimada u baraan jiilka ku dhex dhashay burburka ee lugu koriyay taariikhaha been abuurka ah iyo caqliyadda Rooxaanta. Labo, inay u soo jeensadaan sidii ay dib-ugu-badbaadin lahaayeen, dib-ugu soo noolayn lahaayeen oo dibna-ugu-dhisi lahaayeen dalkii, qaranimadii iyo dawladnimadii aynu iska burburinay. Taas oo ka bilaaban karta keliya marka waxgarad waliba uu Rooxaantiisa runta u sheego, keddibna ay isugu yimaadaan GOGOL-QARAMEED oo dalka gudihiisa lugu qabto.\nUgu dambaystii, Dotoore, ii oggolow inaan laba arrimood oo kaftan waayeel ah kula wadaago:\n1- Intaad Taariikh-u-samaynta Hobyo diiradda saaraysay, baa waxaa kaa hoos baxay, sheegidda in Rooxaantu (i.e. Beeshu) ay meelo ama degaanno qabsashada soo bilawday qarnigii 17naad, jeerkaas oo ay Saldanadii Ajuuraanka qabsadeen. kkkk\n2- Waxaan is lahaa, in marka Dotoorku Hobyo tago, inuu si geesinimo leh u oran doono “Waa in Reer keenadiid wax laga siiyaa Kuraasta Magaalooyinka uu Awowgood aasaasay. Kkkk\nQakinkii:-Xaashi Yaasiin Cismaan.


Shirkii dhismaha maamulka gobollada dhexe oo ka furmay CadaadoHiiraan | Hiiraan Net | Wararka somalia | Somali news | Warar, Quraan iyo Tafsiir.Hiiraan | Hiiraan Net |\nShirkii dhismaha maamulka gobollada dhexe oo ka furmay Cadaado\nby admin | Thursday, Apr 16, 2015\nMuqdisho : HN :–Wararka naga soo gaaraya magaalada Cadaado ee xarunta gobolka Galguduud ayaa sheegaya in goor dhaw oo maanta uu si rasmi ah halkaa uga furmay shirkii dhismaha maamulka gobollada dhexe.\nShirkan ayaa waxaa si rasmi ah u furay Madaxweynaha Soomaaliya Xasan Sheekh Max’uud oo labadii cisho ee u dambeeyay ku sugnaa Cadaado.\nMadaxweynaha Soomaaliya Xasan Sheekh Maxamuud ayaa sheegay in wixii hada ka dambeeyay uu shirka furan yahay, waxaana uu ka dalbaday Odayaasha in muddo labo todobaad gudahood ku soo dhameystiraan Ergada soo dooran laheyd Madaxweynaha.\nErgada ayaa la sheegayaa inay ka koobnaan doonaan ilaa 510 ergo oo laga soo kala xuli doono ilaa 11 qabaa’ilka dega gobollada dhexe.\nInkastoo shirka uu horu dhac ahaan furmay, hadana waxaa ka qeyb qaadanaya Odayaasha dhaqanka, kuwaasoo soo xuli doona Ergada dooran laheyd Madaxweynaha Maamulka Gobollada Dhexe.\nMadaxweynaha Soomaaliya ayaa gelinka dambe la filayaa in uu dib ugu soo laabto magaalada Muqdisho, kadib markii uu labadii cisho ee la soo dhaafay uu ku sugnaa Cadaado.\nAmmaanka xarunta uu shirka ka furmay ayaa si aad ah loo adkeeyay, waxaana ku sugan ciidamada dowladda iyo kuwa AMISOM, waxaana ka hor inta aanu shirka furmin ka dhacay Cadaado banaan bax kooban, iyadoo rasaas ay ciidamada amniga kor ugu rideen dadkii isugu soo baxay.


Ra’iisul Wasaare Khayre oo Geneva kaga qayb galay shirka Qaxootiga dunida (Sawirro) | Baahin Media Warka Somalia iyo Somalida\nWARARKA MAANTA Ra’iisul Wasaare Khayre oo Geneva kaga qayb galay shirka Qaxootiga dunida (Sawirro)\nRa’iisul Wasaare Khayre oo Geneva kaga qayb galay shirka Qaxootiga dunida (Sawirro)\nRa’iisul Wasaaraha xukuumadda federaalka Soomaaliya, mudane Xasan Cali Khayre oo shalay gaaray Switzerland ayaa maanta magaalada Geneva uga qayb galay madasha qaxootiga adduunka oo looga hadlayo arrimaha qaxootiga.\nPrevious articleMadaxweyne ku-xigeen caan ah oo ka badbaaday dil ay xaaskiisa u maleegtay\nNext articleC/rashiid Xidig oo cadeeyay mowqifkiisa Jubbaland,Doorashada 2021 & Khilaafka A.Madoobe\nGolaha Milateriga dalka Sudan & Xoogaga Mucaaradka oo gaaray heshiis cusub\nSAWIRO:Qaar ka mid ah Musharixiinta Jubbaland & Guddiga doorashada oo kulmay\nMidowga Afrika oo ka walaacsan xiriirka aan wanaagsaneen ee Soomaaliya iyo Kenya.\nHogaamiyaha militariga Suudaan oo Loodhaariyay Madaxweynaha Kumeel Gaarkaa ee Wadankaasi..\nDAAWO: Raysal Wasaaraha Itoobiya Iyo Masuul Ka Tirsan ONLF Oo Hadalo Isku Waydaarsaday Madal Dad badan ay iskugu...\nSAWIRO: Wasiir Beyle oo Muqdisho ku qaabilay Wafdi ka socda Dowlada Mareykanka…\nDAAWO:Madaxweyne kuxigeenka Jubbaland”Farmaajo shaati dowladeed ayuu dadka ku leynayaa waana arimo…


Reynaud The Cistercian James of Eltville († 1393)\nBrinzei Johannes Delahaye, Chansons in Loire Valley Sources\nAlden Eustache du Caurroy. Preces ecclesiasticae\nColin Le origini dell'Opera a Milano (1598-1649)\nDaolmi The Litany in Arts and Cultures\nSadowski et al. Neoplatonism in the Middle Ages


Xildhibaanada baarlamaanka Hirshabeele oo goordhaw lagu dhaariyay magaalada Jowhar (SAWIRO) – Bulshoweyn Online | Your Source Of News And Entertainment\nXildhibaanada baarlamaanka Hirshabeele oo goordhaw lagu dhaariyay magaalada Jowhar (SAWIRO)\nWararka naga soo gaaraya magaalada Jowhar ee xarunta gobolka Sh/dhexe ayaa sheegaya in goordhaw halkaasi lagu soo gaba-gabeeyay munaasabadda xafladda dhaarinta xildhibaanada baarlamaanka maamulka Hirshabeele.\nIlaa 73 xildhibaan oo ka tirsan maamulka cusub ee Hirshabeele ayaa goordhaw loo dhaariyay xilalkooda, waxaana munaasabada xil dhaarinta kasoo qeyb galay qaar ka mid ah mas’uuliyiin ka tirsan dowladda federaalka Soomaaliya iyo waxgarad ka socda maamulkaas.\nTirada guud ee xildhibanaada baarlamaanka Hirshabeele ayaa waxay gaareysaa 89 xubnood, balse waxaa xafladdii dhaarinta ee galabta joogtay 73 oo keliya.\nAmmaanka goobta ay dhaarintu ka dhaceeysay ayaa ahaa mid si aad ah loo adkeeyay, waxaana mas’uuliyiinta goob-jooga aheyd munaasabadda xil dhaarinta ka mid ahaa wasiirka arrimaha gudaha ee xukuumadda federaalka Soomaaliya C/raxmaan Maxamed Xuseen “Odawaa”\nXildhibaanadda cusub ee la dhaariyay ayaa waxaa ku jira ilaa 3 haween, wuxuuna wariyaha Bulshoweyn ee ku sugan goobtaasi soo sheegayaa in haatan ay soo gaba-gaboowday munaasabadaas.


Baxniintii 6 SOM - Markaasaa Rabbigu wuxuu Muuse ku yidhi, - Bible Gateway\nBaxniintii 5Baxniintii 7\nBaxniintii 6 Somali Bible (SOM)\n6 Markaasaa Rabbigu wuxuu Muuse ku yidhi, Haddaba waad arki doontaa waxaan ku samayn doono Fircoon, waayo, gacan xoog leh buu ku sii dayn doonaa iyaga, oo gacan xoog leh buu dhulkiisa kaga eryi doonaa.\n2 Markaasaa Ilaah wuxuu la hadlay Muuse oo ku yidhi, Anigu waxaan ahay Rabbiga, 3 oo waxaan ugu muuqday Ibraahim, iyo Isxaaq, iyo Yacquub, sidii Ilaaha Qaadirka ah, laakiinse magacayga ah RABBI iguma ay aqoonin. 4 Oo weliba axdigaygii waan la dhigtay iyaga inaan siiyo dalka reer Kancaan oo ah dalkii geeddinimadooda oo ay qariibka ku ahaayeen. 5 Oo weliba waxaan maqlay cabaadka reer binu Israa'iil oo Masriyiintu addoonsiga ku sii hayaan, oo axdigaygii baan xusuustay. 6 Haddaba waxaad reer binu Israa'iil ku tidhaahdaa, Anigu waxaan ahay Rabbiga, oo waan idinka soo bixin doonaa culaabta Masriyiintu idinku hoos hayaan, waanan idinka xorayn doonaa addoonsigooda, waanan idinku furan doonaa gacan fidsan iyo xukummo waaweyn, 7 oo waxaan idiin qaadan doonaa dad ahaan, oo aan idiin noqon doonaa Ilaah, oo waxaad ogaan doontaan inaan anigu ahay Rabbiga Ilaahiinna ah oo idinka bixinaya culaabtii Masriyiinta. 8 Oo waxaan idin geeyn doonaa dalkii aan ku dhaartay inaan siiyo Ibraahim, iyo Isxaaq, iyo Yacquub, oo idinkaan dhaxal ahaan idiin siin doonaa. Anigu waxaan ahay Rabbiga. 9 Muusena sidaasuu reer binu Israa'iil ula hadlay, laakiinse ma ayan maqlin Muuse, caloolxumadooda iyo addoonsiga aan looga tudhayn aawadood.\n10 Markaasaa Rabbigu Muuse la hadlay, isagoo leh, 11 Fircoon oo ah boqorka Masar u tag, oo la hadal, si uu u sii daayo reer binu Israa'iil si ay dalkiisa uga baxaan. 12 Markaasaa Muuse Rabbiga la hadlay oo wuxuu ku yidhi, Bal eeg, reer binu Israa'iil ima maqline, de haddaba sidee buu Fircoon ii maqli doonaa, anigoo aan bushimaha ka xalaalaysnayn?\nAbtirsiinadii Muuse Iyo Haaruun\n13 Markaasaa Rabbigu wuxuu la hadlay Muuse iyo Haaruun, oo amar buu u soo faray reer binu Israa'iil, iyo boqorkii Masar oo ahaa Fircoon, inay reer binu Israa'iil ka soo wadaan dalka Masar. 14 Kuwanu waa madaxdii reerihii awowayaashood, kuwanu waa reer Ruubeen oo ahaa curadkii Israa'iil, Xanoog, iyo Falluu, iyo Xesroon, iyo Karmii; kuwanu waa qolooyinkii reer Ruubeen. 15 Reer Simecoonna waa kuwan, Yemuu'eel, iyo Yaamiin, iyo Ohad, iyo Yaakiin, iyo Sohar, iyo Shaa'uul oo ahaa wiilkii ay naag reer Kancaan ah dhashay. Kuwanu waa qolooyinkii reer Simecoon. 16 Kuwanuna waa reer Laawi magacyadoodii, iyo sidii farcankoodii kala ahaayeen; Gershoon, iyo Qohaad, iyo Meraarii. Oo Laawi cimrigiisii wuxuu ahaa boqol iyo toddoba iyo soddon sannadood. 17 Reer Gershoon, iyo sidii qolooyinkoodu kala ahaayeenna waa Libnii iyo Shimcii. 18 Reer Qohaadna waa Camraam, iyo Isehaar, iyo Xebroon, iyo Cusii'eel. Oo Qohaad cimrigiisiina wuxuu ahaa boqol iyo saddex iyo soddon sannadood. 19 Reer Meraariina waa Maxlii iyo Mushii. Kuwanu waa qolooyinkii reer Laawi iyo sidii ay farcankoodii kala ahaayeen. 20 Oo Camraam wuxuu guursaday Yookebed oo eeddadiis ahayd, oo waxay u dhashay Haaruun iyo Muuse. Oo Camraam cimrigiisiina wuxuu ahaa boqol iyo toddoba iyo soddon sannadood. 21 Reer Isehaarna waa Qorax, iyo Nefeg, iyo Sikrii. 22 Reer Cusii'eelna waa Miishaa'eel, iyo Elsaafaan, iyo Sitrii. 23 Haaruunna wuxuu guursaday Eliishebac ina Cammiinaadaab oo ahayd Naxshoon walaashiis; oo waxay u dhashay Naadaab iyo Abiihuu, iyo Elecaasaar, iyo Iitaamaar. 24 Reer Qoraxna waa Asiir, iyo Elqaanaah, iyo Abii'aasaaf. Kuwanu waa qolooyinkii reer Qorax. 25 Markaasaa Elecaasaar oo ahaa ina Haaruun wuxuu guursaday gabdhihii Fuutii'eel middood, oo waxay u dhashay Fiinexaas. Kuwanu waa madaxdii reer Laawi, iyo qolooyinkoodii siday kala ahaayeen. 26 Kuwanu waa Haaruun iyo Muuse kuwii Rabbigu ku yidhi, Reer binu Israa'iil ka soo wada dalka Masar sida ay dadkooda guutooyinkoodu yihiin. 27 Kuwanuna waa kuwii la hadlay boqorkii Masar oo Fircoon ahaa, inuu dalka Masar ka bixiyo reer binu Israa'iil. Iyagu waa Muusahaas iyo Haaruunkaas.\nHaaruun Oo U Hadlaya Muuse\n28 Maalintii Rabbigu la hadlay Muuse oo dalka Masar jooga, 29 wuxuu Rabbigu ku yidhi Muuse, Anigu waxaan ahay Rabbiga. Boqorka Masar oo Fircoon ah la hadal oo waxaad u sheegtaa wixii aan kugula hadlo oo dhan. 30 Markaasaa Muuse wuxuu ku yidhi Rabbiga, Bal eeg, anigu bushimaha kama xalaalaysni, de haddaba sidee buu Fircoon ii maqlayaa?


ayaat - ImageChef\nayaat's Stuff is protected!\nOnly approved followers can see ayaat's Stuff. Follow ayaat and send a follow reqest.\nHere are some of ayaat's friends:\nSome groups that ayaat is a fan of:\nFemale · Pakistan · joined 2013 · 670 Points


Wacyiga Todobaadka: Kooxaha Dhaqan-Diineedyada iyo Ku-dheeldheelka Da’yarta aan DanbigaLahayn. « HiilDan.Com\nHome › Warka (News) › Wacyiga Todobaadka: Kooxaha Dhaqan-Diineedyada iyo Ku-dheeldheelka Da’yarta aan DanbigaLahayn.\nWacyiga Todobaadka: Kooxaha Dhaqan-Diineedyada iyo Ku-dheeldheelka Da’yarta aan DanbigaLahayn. By hiildan on April 6, 2012\t• ( 0 )\nWaxa isweydiin mudan, maxay awoodda koox-diineedyada xagjirka ah iyo shakhisiyaadka qabiilka ku adeegtaa ay ugu sii badanayaan deegaanka soomaalidu degto gaar ahaan Soamaaliya, iyadoo la wada ogyahay xumaanta iyo cawaaqib xumada ay leeyihiin? Aaway fidradii suubanayd ee uu Allah dadka ku abuuray? Maxay fidradaasi dadka xumaanta iyo hallawga ay uga dhawri weyday?\nSirta ama cudurka ku dhex qarsoon kooxahaa iyo shakhsiyaadkaasi, waxa weeyi iyaga oo aaminsan kuna dhaqma mabda’a: hadafku wuxuu jideeyaa dariiq loo marayo (end justifies the means) in kasta oo aanay si saaraxad leh u cadaysan ama u qiran!\nTusaale ahaan kuwaa xagjirku waxay aaminsanyihiin: in dad aan waxba galabsan oo Muslim ah la dilo waxa jideynaya “gaalo iyo murtad baa lala dagaalamayaa”; kuwa qabyaaladda adeegsadaana waxay aaminsanyihiin: in qabiil kale xaqooda la duudsiyo waxa jidaynaya “xaqii qabiilkoodaa ayaa la soo dhicinayaa”; in qabiil kale fidmo la dhex-dhigo waxa jideynaya si qabiilku “horumar” ugu talaabsado; in qof khalad galay qabiil ahaan loo difaaco waxa jideynaysa kuwa qabiilada kaleba khaladkaa lagu difaacaa; iwm. Labada kooxoodna waxa shiishkoodu (target) yahay da’yarta ama ubadka soo koraya ee gaar ahaan diintooda iyo dadkooda jecel. Aakhirkase, cidda ku faa’idaysanaysaa waa wadaadka xagjirka iyo kaabo-qabiilka, cidda khasaruhu gaadhaysaana waa ubadka soo koraya iyo ummadda inteeda kale.\nMadaxda kooxahaasi, ama shakhsiyaadka qabiilka adeegsadaa, wey garawsanyihiin in aanu hab-dhaqankoodaasi ku salaysnayn fidrada saliimka aha Allah. Sidaa darteed, xarfadda iyo sirta ka dambaysa jiritaankoodu waxa weeyi: (1) is-ceebayn (ama is-naqdin) ay kooxiba kooxda kale hadafkooda ceebaynayso, iyadoo koox waliba ay sheeganayso isla hadafkaa laftiisa, iyo (2) iyadoo kooxdaasi ama kaabo-qabiiladaasi ay ku dhaqmaan mabda’a ah in qofku intuu yaryahay laga dhaadhiciyo hab-dhaqan la soo dhaxlay, iyo in da’yarta lagu khasbo fikraddo iyo hab-dhaqamo soo jiray oo diin ama dhaqan fiican looga dhigo, ka hor inta aanu qofkaasi yeelan awood iyo xaq uu su’aalo ka keeni karo, waana arrin aanay weligood nebiyada Allah samaynin!\nBal aan isweydiinee, rusuulada ama nebiyada Allah ma waxay la hadli jireen oo ay ugaadhsan jireen carruurta yar yar marka ay dacwada fidinayeen, mise kuwa la faca ah ama ka da’da weyn ee xaqa u lahaa in ay ogolaadaan, amase awoodda u lahaa in ay diidaan diinta aanay yaraantoodii maqal ee loogu yeedhayo, kuwaas oo ay qaarkood – ka dib – diintii u noqdeen tiirar iyo hogaano adag?\nWaxa jirta sheeko caan ku ah taariikhda muslimiintii hore oo ku saabsan wiil yar oo bannayn-waayey jidkii uu nin amiir ahaa soo marayey oo ay askartiisii isku dayeen in wiilkaa yar ay ka cabsiiyaan oo ay ku amreen in uu jidka si degdeg ah u banneeyo; balse uu wiilkii yaraa ka biyo-diiday oo uu ku yidhi: “wax khalad ma aanan samayn oo aan ku cabsoodo, jidkuna cadhiidhi ma aha heer aanu amiirku mari karin ilaa aan meel u banneeyo!”\nHadaba ilmahaa yari, sidaa cabsi-la’aanta ah ee ay fidradiisu u tilmaamtay, ma u dhaqmi lahaa haddii la faragelin lahaa oo laga wasakhayn lahaa fidradaa suuban oo loogu hanjebi lahaa naar uu galo ama loogu beerlaxawsan lahaa janno, oo lagu abuuri lahaa fikirka weynaynta dadka waaweyn – uma jeedo sharfinta ama ixtiraamka– ka hor inta aanu gaadhin da’dii uu wuxuu sameeyo lagu ciqaabi lahaa ama uu ajar ku heli lahaa?\nMidda kale, ilmahaasi sidaa ma u dhaqmi lahaa, haddii hore loogu laqini lahaa (laga dhaadhicin lahaa) in aanu qiimihiisu istaahilin ciiddaa uu ku dul socdo amiirkaasi, sida qaar ka mid ah wadaadada casrigani ay kaga khudbadeeyaan minbarada iyo munaasabadaha, ama qaarkood ku baraan dugsiyada hoose?!!!\nJawaabaha, arkhistayaasha shrafta leh ayaan u dhaafay.\nWaxaanse ognahay, nebiyadu intooda badan in lagu soo saaray da’da 40 jirka ama wax ka dambeeyey, waxaanay dhamaan ku soo noolaayeen oo ku soo barbaareen deegaan laga dhaqmo hab-dhaqankii markaa jiray oo ka hor-imaanayey risaaladahan hadda loo soo dhiibay. Hase ahaatee, waxaanay dhamaantood ku soo koreen xoriyad ka turjumaysa fidradooda, oo aan lagu sandullayn jirin markay yaraayeen in ay qaataan diin ama dhaqan-qabyaaladeed aanay rabin.\nWaxa laga yaabaa in dadka qaar yidhaahdaan, iyagu rasoollo ayey ahayeen oo yaraantoodii malaa’igbaa tababartay! Lakiinse dabcan ma jirto wax ay ku cadayn karaan arrintaasi, waana arrin lagaga baxsanayo xaqiiqada meesha taala; waayo haddii ay nebiyadu ku soo koreen gacmaha malaa’igta ama camaliyaddo loo sameyey lagaga saaray xumaan oo dhan, waa maxay dembiga ay leeyihiin dadka caadiga ah ee yaraantoodii lagu anqariyey ama lagu beeray xumaanta, iska daa in laga tirtiro eh? Miyaanay arrintaasi noqon karin xadgudub loo gaysanyo cadaaladda Allaah? Amase sidee buu Allaah nebi Muxamad (csws) ugu amaanay in uu ku dhaqmo akhlaaq fiican: “wa innaka la calaa khuluqin cadiim”; ee aanu u odhan waxaan kuu yeelay akhlaaq fiican!” Muuxse meel kale Allaah innoogu shhegay: “qul innamaa ana bashurun mislukum yuuxaa illaya..” oo ah “waxad ku tidhaahdaa, anigu waxaan ahay bashar idinla mid ah balse kaliya loo soo waxyooday..”.\nHadaba, miyaanay haboonayn, in waalidka iyo waxgaradka Soomaliyeed ay ka foojignaadaa oo ay ka hor tagaan xeeladaha foosha xun ee ay kooxaha iyo wadaadooda xagjirka ah iyo weliba siyaasiinta ku adeegta kala qaybinta dadka iyo qabyaaladdu u adeegsadaan da’yarta Soomaaliyeed, , si aynnu uga badbaadinno in ubadkeenna lagu harawsado arrimahaa kor ku xusan, oo aanay u fahmin in ay kooxahaasi wanaag la rabaan balse ay runtii dantooda gaar ah oo kaliya ku fushanayaan oo aanay diin iyo qabiil midna dan ka lahayn.\nShare this:ShareFacebookTwitterGoogle +1PrintEmailLinkedInLike this:Like Loading...« Aw-Xudhuun Oodda Soo Jabi, Awdal State-na Soo Dhaaf..!Madaxweyne Nageeye Iyo Wafti Uu Hogaaminayo Oo Booqday HENLEY. »Categories: Warka (News)\tRelated Articles\nBlog Stats\t1,207,188 Booqasho - (Mahadsanid Mar Kale Nasoo Bariidi.!)


Saciid C/laahi Deni oo guul-daradiisa kadib ka hadlay guushii madaxweyne Xasan Sheekh – Bulshoweyn Online | Your Source Of News And Entertainment\nMadaxweynaha maamulka Puntland Saciid C/laahi Deni oo ka mid ahaa musharixiinta ku tartamaysay xilka madaxweynaha 10-aad ee Soomaaliya ayaa guul-daradiisa kadib u hambalyeeyay madaxweynaha la doortay Xasan Sheekh Maxamuud.\n“Waxaan u hambalyeeynaya madaxweynaha cusub ee Soomaaliya loo doortay, Mudane Xasan Sheekh Maxamuud, waa mas’uul hore usoo shaqeeyay, wuxuuna ku yimid isbedel dalka ka dhacay, waxaan u rajeeynaya in xilka loo doortay uu Alle u fududeeyo” Sidaasi waxaa yiri Saciid Deni.\nSidoo kale, madaxweynaha Puntland Saciid C/laahi Deni oo hadalkiisa sii wata ayaa yiri\n“Waxaan u mahadcelinaya xildhibaanada labada Aqal ee baarlamaanka Soomaaliya, intii codka isiisay iyo intaan isiin, Guddoonka golaha shacabka, Guddiga doorashadda madaxweynaha, labada heer ee guddiyadii doorashada xildhibaanada kasoo shaqeeyay, ciidamada amniga sugayey iyo ra’iisul wasaare Maxamed Xuseen Rooble oo dadaal dheeraad ah ku bixiyay in doorasho ay dalka ka dhacdo”\nSi kastaba ha ahaatee, madaxweynaha Puntland Saciid C/laahi Deni ayaa ka mid ahaa musharixiinta ku tartamaysay islamarkaana guuldarro kala soo Monday doorashada xilka madaxweynaha 10-aad ee Jamhuuriyadda Federaalka Soomaaliya, isagoona ku haray wareegga labaad ee doorashada.


Natiijada codadka ee degmada Saylac | Awdalpress.com\nNatiijada codadka ee degmada Saylac\nWaxa Daabacay awdalpress on Dec 1st, 2012 and filed under Daily Somali News, Editorial. You can follow any responses to this entry through the RSS 2.0. Both comments and pings are currently closed.\nAwdalpress(Saylac) 30 Nov. 12–Wararka aan ka helayno degmada saylac ee ku saabsan natiijada codadka doorashada ee degmadaasi ayaa waxay sheegeen in xisbiyadu kala heleen 6 Kulmiye, 4 Wadani ah, 3 Ucid,1 UMADA ah, 1Dalsan iyo 2 Xaqsoor ah.\nMagacyada Natiijada Codadka iyo Ururada ay ka soo baxeen iyo Beelaha ay ka soo jeedaan waa sidan, sidii aan horeba idinku soo gudbinay Natiijadii degmada lughaya iyo Ururadii iyo Beelihii ay ka soo jeedeen.\n1–Aaden C/lahi bodhle…..kulmiye/ Ciise/Geedi\n2- Geesh Aden Bile…….kulmiye/Ciise/Geedi\n3- Caateeye cismaan muumin….kulmiye/Samaroon/B/celi\n4- Xuseen iidle barkhadle……kulmiye/Samaroon/B/celi\n5-C/kariim Aaden kibaar……kulmiye /Samaroon/H/caffaan\n6- Sacad Daahir Cige dudub….kulmiye/ Samaroon/J/yoonis\n7-Mustafe Xasan c/laahi…. wadani /Samaroon/reer Maxamed\n8-Maxamed Daahir Caamir…Wadani /Samaroon/ reer Nuur\n9-C/naasir Jaamac hoori…….Wadani /Ciise/reer geedi\n10-C/raxmaan muuse Diiriye…. Wadani /Samaroon/B/celi\n11- Daahir Barkhad Cali…….. Dalsan/ Samaroon/ B/celi\n12- Axmed Maxamed Faarax……. Umada/ Ciise/Reer Ugaadh\n13- Siciid muuse………Xaqsoor /Ciise/hooroone\n14- Axmed migil ciiltire…..Xaqsoor/Ciise/ furlabe\n15- C/kariim Nuur cismaan…….. ucid/Samaroon/B/celi\n16-Xasan Nuur Cali……….. ucid/Samaroon/ J/yonis\n17- Maxamuud cigaal Wacays……. ucid/ ciise/reer Kuul\nThis post has been viewed 6813 times.


CC SHAKUUR: “Somaliland wax loo reebtay ma lahan” - Awdinle Online\nCC SHAKUUR: “Somaliland wax loo reebtay ma lahan”\nHogaamiyaha xisbiga mucaaridka ah ee Wadajir, Cabdiraxmaan Cabdishakuur Warsame, ayaa ka hadlay waxyaabaha hor-taagan inay dib u furmaan wada-hadalada dowladda federaalka Soomaaliya iyo Somaliland.\nCabdiraxmaan ayaa sheegay in dowlada federaalku ay sabab u tahay hakadka ku yimid wada-hadaladaasi, isla markaana ay sameysay waxkasta oo ay ku sii fogeyn karto Somaliland, midaasi oo ku sheegay inay lumisay suurta-galnimadii ay dib ugu furmi lahaayen wada-hadaladaasi.\nSiyaasi Cabdiraxmaan Cabdishakuur oo wareysi gaar ah siiyay Tv-ga Horn Cable ayaa waxa kale oo uu si adag u dhaliilay maamulka Farmaajo, kaasi oo uu ku tilmaamay mid fidno ka kicinaya Somaliland, isagoona xusay inay sii lumineyso nidaamkii faderaalka.\nCabdiraxmaan ayaa weliba si gaar ah Farmaajo ugu dhaliilay sawir uu dhowaan la soo galay Kornayl Tuke, kaasi oo loo haystay inuu deegaanada Somaliland ka geystay dambiyo ka dhana bini-aadanimada.\n“Somaliland wax loo reebtay malahan, anigu waxaan ahay dadkii u horeeyay ee ka qeyliyay, waxaa laga joojiyay mucaawinadii oo la yiri ha la soo marsiiyo halkaan, oo markii hore qaab ka duwan mucaawinada loo siin jirey” ayuu yir Cabdiraxmaan Cabdishakuur.\nWuxuuna intaas kusii daray “Fidno ayaa dhexdeeda inta la abaabulay laga soo kiciyay, oo dad intay dowladda ka tageen deegaanadaasi fidno ka soo kiciyay. Waxkasta oo Somaliland ku sii fogaan kartana waa la sameeyay”.\n“Qof loo haysto inuu ku xad-gudbay muwaadiniin deegaankaasi Somaliland ka soo jeeda oo maxkamado Mareykanka ka dacweeyeen ayuu Madaxweynihii isla sawiray oo uu weliba soo garab istaagay”.\nSiyaasi Cabdishakuur ayaa ugu dambeyntii wuxuu ka dhawaajiyey in dowladda federaalku ay marba marka kasii dambeysa ay qaadeyso talaabooyin ka dhana Somaliland, midaasi oo uu sheegay inay god madow ku sii rideyso wada-hadalada labada dhinac.\nPrevious articleJubaland oo ka hortimid habraaca doorashada\nNext articleJubbaland oo sheegtay in howlgal ku dishay Saraakiil ka tirsan Al-Shabaab\nWeerar ka dhacay Afgooye & khasaaro ka dhashay\nWaare oo codsi u diray Xildhibaannada labada Aqal ee kasoo jeeda Hir-Shabeelle\nCiidanka Danab oo gudaha u galay degaanka Mubaarak & howlgallo..\nMaxkamadda G/Banaadir oo la horkeenay Dad loo heysto Kufsi & dil\nXildhibaano si kulul uga hadlay qorsho ay fuliyeen Ciidamada Kenya\nRa’iisul Wasaaraha Cusub & Axmed Madoobe oo kulan xasaasi ah yeeshay\nWar laga soo saaray kulankii RW Cusub & Cabdiraxmaan Cabdi Shakuur\nXaliimo yareey iyo Safiirka Sweden oo kulan yeeshay xilli Guddiga…\nKulan u socdo RW Rooble iyo C/raxmaan Cabdi Shakuur


DEG DEG:- Wariye C/maalik Coldoon oo lagu xukumay muddo labo sano oo xabsi ah – Bulshoweyn Online | Your Source Of News And Entertainment\nDEG DEG:- Wariye C/maalik Coldoon oo lagu xukumay muddo labo sano oo xabsi ah\nMaxkamadda magaalada Hargeysa ayaa goordhow muddo labo sano oo xabsi ah ku xukuntay wariye C/maalik Muuse Coldoon oo ku eedeysnaa jabinta jiritaanka maamulka Somaliland iyo inuu taageeray madaxweyne Farmaajo xilli uu ku sugnaa magaalada Muqdisho.\nXeer illaalinta maamulka Somaliland ee soo eedeysay wariye Coldoon ayaa sheegtay inuu meel uga dhacay qarannimada waxa ay ugu yeereen maamulka Somaliland, waxaana ugu dambeyn la riday xukunkaan xabsiga labada sano ah.\nWariye C/maalik Coldoon ayaa la sheegaya inuu racfaan ka qaadan karo xukunkaan, waxaana la sheegayaa inay macquul tahay inuu iibsan karo sida ay soo sheegayaan dad isaga ku dhow oo goobjoog ka ahaa maxkamadeynta.\nWariye Coldoon ayaa ah nin ay ku weyn tahay Soomaalinimada, waana wariye Samofale ah, waxaana uu caan ku ahaa u gargaaridda dadka aan hadli karin.


Sawirro: Taliyaha cusub ee ilaalada Madaxtooyada oo xilka la wareegay - Ceelhuur Online\nHome > Wararka Maanta > Sawirro: Taliyaha cusub ee ilaalada Madaxtooyada oo xilka la wareegay\nSawirro: Taliyaha cusub ee ilaalada Madaxtooyada oo xilka la wareegay\nApril 8, 2018 admin492\nTaliyaha cusub ee ururka 60aad Ilaalada Madaxtooyada Soomaaliya Gashaanle Odowaa Yuusuf Raage iyo Abaadulaha ururka 60aad Ilaalada Madaxtooyada Laba xidigle Dayax Abdi cabdulle ayaa Maanta la wareegay Xilka ka dib markii dhawaan xilka laga qaaday Taliyihii ciidamada Madaxtooyadda Afcaddeeye.\nHoggaanka cusub ee Ciidamada Madaxtooyadda ayaa ah dhalinyaro , waxaana uu taliyaha ciidamada xoogga dalka Soomaaliyeed iyo Madaxweyne Farmaajo ay isla garteen in dhalinyaro loo dhiibo Hoggaanka ciidamada xoogga.\nTaliyeyaasha cusub ee dhalinyaradda ah ayaa dad badan waxa ay Aaminsan yihiin ay waxbadan kusoo kordhin doonaan Shaqadda ciidamada xoogga dalka Soomaaliyeed. inkastoo Warar kale sheegayaan in Taliyihii hore xilka looga qaaday sababo la xariira khilaafka Madaxda Sare Dowladda.\nWararkii ugu dambeeyey Magaalada Muqdisho.\n20 Qodob oo Cadeynaya inuu Fashilmay Xasan Cali Kheyre\nGuddiga Difaaca ee Barlamaanka oo sheegay in Maxkamad la soo taagayo saraakiil ciidan\nXukuumadda Soomaaliya oo Gurmad Dhaqaale ka dalbatay Qadar\nHal qof oo ku dhintay qarax ka dhacay agagaarka isgoyska Jubba\nXaaf oo dib ugu laabtay Gaalkacyo\nDhakhtar Caan ah oo lagu dilay Muqdisho


Shirkadda SOMSAFE oo maanta xariga laga jaray | Golis Telecom Somalia\nShirkadda SOMSAFE oo maanta xariga laga jaray\nMunaasabada oo ka dhacday hoolka Shirkarka ee Rugta ganacsiga iyo warshadaha Puntland ayna kasoo qayb galeen ganacsato, aqoonyahano, masuuliyiin ka socotay shirkadda Golis iyo martisharaf kale ayaa Ugu horayn Eng C/xakiim Cali Hiirad oo ah khabiir ku takhasusay badbaadada iyo dabdaminta mudo kabadan 30sano kabadna ka shaqaynayay arimahaas kuna hadlayay magaca asaasayaasha shirkadda SOMSAFE uu dadkii madasha fadhiyay u sharaxay talaabooyinka looga hortago dabka iyo faaiidooyinka qalabka ay shirkadoodu u keentay dadwaynaha.\nMaxamed Mire Axmed oo ah maamualaha Shirkadda SOMSAFE ayaa dhankiisa sheegay in shirkadda SOMSAFE ay ku timi baahi loo qabay darteed maadaama buu yiri ay horay dheceen shilal gubasho oo xiliyo kala duwan dhacay ayna ku burburtay hanti farabadan isagoo xusay in qalabkan kaalin libaax ka qaadan doonaan kahortaga iyo daminta dabka hadii ay dadku guryaha iyo goobaha ganacsi dhigtaan.\nUgu dambayn waxaa xariga ka jaray shirkadda SOMSAFE gudoomiye ku xigeenka rugta ganacsiga iyo warshadaha Puntland Maxamed Caydiid isagoo bogaadiyay shakhsiyaadkii lahaa maskaxda asaaska shirkadda oo uu ku tilmamay mid wax badan ka tari doonta dabka ka kaca guud ahaan Puntland.


Madaxweynaha JSL Oo Xadhigga Ka Jarey Qalab Cusub Oo lagu Soo Kordhiyey Dekeda Berbera | Radio Hormuud\nMadaxweynaha JSL Oo Xadhigga Ka Jarey Qalab Cusub Oo lagu Soo Kordhiyey Dekeda Berbera\nBerbera(RH)Madaxweynaha Jamhuuriyadda Somaliland Muuse Biixi Cabdi, ayaa maanta si rasmi ah xadhigga uga jaray Qalab cusub oo lagu soo kordhiyey Adeegyada Dekeda Berbera kuwaasi oo ay ka mid ahaayeen saddex wiish (Mobile Harbor Crane) oo cusub loogu talo-galay rarka iyo dejinta badeecadaha kala duwan ee dekedda Berbera ka dhoofaya iyo kuwa ka degayaba.\nUgu horrayn guddoomiyaha dekedaha Jamhuuriyadda Somaliland, Siciid Xasan Cabdilaahi oo munaasibadda hadal kooban ka jeediyey, ayaa si hufan u faahfaahiyey horumarka ay ku tallaabsatay dekedda Berbera iyo sida meesha looga saaray baahiyihii badnaa ee ka jiray dekedda.\nMadaxweynaha Jamhuuriyadda Somaliland, Mudane Muuse Biixi Cabdi, ayaa isaguna dhinaciisa munaasibadda ka jeediyey hadallo dhinacyo badan leh oo salka ku haya sida ay xukuumaddu u danaynayso in la dhammaystiro dhammaanba baahiyaha guud ee ay dekeddu leedahay, Waxana uu ku dheeraaday marxaladihii kala duwanaa ee ay soo martay dekedda Berbera, isaga oo madaxweynihii hore ee Somaliland, Axmed Siilaanyo uga mahadnaqay go’aankii uu dalka ku keenay shirkadda dekedda Berbera gacanta ku haysa ee DP World oo horumar ballaadhan iyo casriyeynba ku samaysay dekedda.\nDhinaca kale, madaxweynaha Jamhuuriyadda Somaliland, waxa uu kormeer kooban ku sameeyey dekedda cusub ee shirkadda DP World ka waddo Berbera oo cabbirkeedu dhan yahay 400M (Afar Boqol oo mitir)